ዝብል ዓሚቕ መፅናዕቲ ዝሓትት እዩ። ኢህወደግ እንተዘይተስማዕሚዑ ክፈርስ እዩ፤ ክፈርስ'ውን ይግባእ። እዚ ግና፡ መጻኢ ዕድል ኢትዮጵያ ክውስን ኣይግባእን ዝብል መርገፂ ዘለዎም ሓጋዚ ፕሮፌሰር መኮንን፡ "ሞቱ ኣይተኣወጀን'ምበር ኢህወደግ ካብ ዝመውት እኮ ፀኒሑ እዩ" ይብሉ። ኣባልን ኣሓትን ዝኾኑ ውድባት ኣብ ጉዳይ ውህደት ብመዓረ ይውስኑ ኣብ ቤት-ፅሕፈት ኢህወደግ ውህደት እቲ ግንባር ናይ ዘፅነዐ ጉጅለ መራሒ ዝኾኑ፡ ዶክተር ተመስገን ቡርቃ፡ ቅድሚ ሕዚ'ውን፡ ፖሊስን ስትራተጂን ኢህወደግ የቐፅሉ ስለዝነበሩ፡ ኣባል ውድባት ጥራሕ እንተይኮኑስ፡ ኣሕዋት ውድባት'ውን፡ ንባዕሎም ብምፍራስ፡ ብመዓረ 'ውድብ ብልፅግና' ከምዝምስርቱ ንቢቢሲ ተዛሪቦም። "ኢህወደግ ነቲ ውድብ መስሪቱ ዘምፅኦም እንተይኮኑስ፡ ብመዓረ ተዛትዮም ዝምስርትዎ እዩ ክኸውን። ናትና መፅናዕቲ ነዚ እዩ ዘመልክት፡ ንሳቶም ዝውስንዎ ድማ ክንርእይ ኢና" ይብሉ ዶክተር ተመስገን። እቲ ውህደት መዓስ እዩ ብዕሊ ክእወጅ?
